અમૃતસર : માનહાની કેસમાં સોમવારે અમૃતસર લોકલ કોર્ટે દિલ્હીનાં મુખ્યમંત્રી અરવિંદ કેજરીવાલ, આશીષ ખેતાન અને સંજય સિંહને સમન આપ્યું છે. કોર્ટે કેજરીવાલને 29 જુલાઇએ રજુ થવા માટે જણાવ્યું હતું. અમૃતસરની લોકલ કોર્ટમાં કેજરીવાલની વિરુદ્ધ માનહાનીનો કેસ પંજાબ રેવન્યુ ઇન્ફોર્મેશન એન્ડ પબ્લિક રિલેશન મંત્રી બિક્રમસિંહ મજેઠીયાએ કર્યો છે. કેજરીવાલ ઉપરાંત આમ આદમી પાર્ટીનાં નેતા આશીષ ખેતાન અને સંજયસિંહને પણ સમન મોકલવામાં આવ્યું છે. સંજયસિંહ પર લુધિયાણા કોર્ટમાં વધારે એક માનહાનીનો કેસ ચાલી રહ્યો છે.